open-index/open-wikipedia-markdown huggingface dataset:
Autumn (band)

**Autumn** is in Fryske alternative rockband. Autumn waard yn 1995 oprjochte en brocht yn 2002 har earste cd *When Lust Evokes The Curse* út. Yn de begjinjierren waard de muzyk fan Autumn ta de gothic metal rekkene, mar troch de jierren hinne brûkte de band mear ynfloeden út progressive rock en alternative rock.

Autumn bestiet út Jan Grijpstra (drums), Jeroen Vrielink (bas), Jens van der Valk (gitaar/sang), Mats van der Valk (gitaar/sang) en Jan Munnik (keyboards).

De band hat optreden op festivals as Wacken Open Air, Summer Breeze, Wâldrock, Dynamo Open Air, Fields Of Rock en op Graspop Metal Meeting.

Op 27 april 2007 kaam harren tredde album út: *My New Time*. Dat wie it earste foar label Metal Blade Records en it lêste mei sjongster Nienke de Jong. Yn febrewaris 2009 ferskynde it album *Altitude* dêr’t foar it earst Marjan Welman op te hearren wie. Begjin 2010 folge in tour troch Europa as ûnderstypjen fan de band ‘’The Gathering.

In novimber 2011 kaam it album *Cold Comfort* út, ynklusyf in fideoklip by it nûmer *Scarecrow*. Nei in lange stiltme fan acht jier kaam yn 2019 harren sechsde studioalbum út *Stacking Smoke*.

## Priis
* Fryske Poppriis 2003

## Albums
### Studio-albums
The Suicidal Birds

**The Suicidal Birds** wie in band út Bakkefean dy’t foarme waard om sjongeres, gitariste en lietsjeskriuwster Jessie Leyten. The Suicidal Birds spile rauwe, bluesy garaazjerock. 
 
## Skiednis
Gitariste Jessie Leyten krige har earste bekendheid mei har punk band Ragna. Neidat de band opheft wie makke se har eigen CD dat begjin 2005 ferskynde by Dangerous Recordings ûnder de titel Z-List. De cd waard ek by de BBC draaid en nei in radiosessy yn Londen folgen in soad optredens. Om de nûmers ek live spylje te kinnen foarme se in band mei Chay Oord (ex-Loes Haasdijk Ensemble) op bas, eardere Ragna-bandgenoat Sido Jansen op gitaar en Kor Slofstra op drums. Nei in debútoptreden yn seal Paradiso folgen mear optredens. Nei ferrin fan tiid kaam drummer Roel Verhoeve yn it plak fan Slofstra. De band treedt op de Amerikaanse band Dinosaur Jr. in Brussel, Amsterdam en Grins en is te sjen op Metropolis en op de Popronde. Nei súksesfolle optredens as viermansformatie krije de leden muzikale mieningsferskillen en giet fierder as duo. 

De groep wûn ein 2005 Fryske Poppriis. 

It duo trede sûnt begin 2006 op as duo, mei begelieding troch in drumkompjûter. Dêrnei folgje optredens by Eurosonic en Noorderslag yn Grins. Nei toernees troch Ingelân, Itaalje, Frankryk en Nederlân ferskynt yn 2007 it album Versus Life by punklabel Tocado. It duo spilet op de Popkomm in Berlijn. Ein novimber 2007 organisearret Chay de twadde edysje fan it festival Hit The North in Poppoadium Romein yn Ljouwert. Fan dat festival ferskynt in kompilaasje mei fiif Frânske en fiif Nederlânske bands.Oan de foarjûn fan it Noorderslagwykein wurdt it tredde album presintearre mei as titel *Spend Your Life In Serious Misery* Dêrnei folge in rige Europeeske optredens.  

Yn 2010 hâlde de band op te bestean.

## Diskografy
* *Z-List* (Dangerous Recordings, 2005)
* *Versus Life* (Tocado, 2007)
* *Spend Your Life In Serious Misery* (Tocado, 2009)
Jah Sound International

**Jah Sound International** wie in Nederlânsk sound system op Jamaikaankske grûnsslach. In sound system is in mobyl lûdssysteem besteande út in kollektyf fan gearwurkjende dj's en artysten. Draaitafels, in aggregaat, in mingpaniel, fersterkers en mânske lûdsprekkers binne de basis foar in sound system.

Oant 1989 hiene discjockeys Willy Velberg en syn maat Erwin Feitsma disko- en reggaeplaatsjes draaid. Yn 1989 begûnen se mei in reggae-sound system, in soarte Jamaikaanske drive-in show mei sjongers en toasters. Se presintearren de shows ûnder de artystenammen Glamma Willy en Heartical Wise. Yn 1999 waard it Dútske crewlid Hazi ferfongen troch dj/mc Baldah, artystenamme fan Balder Massing út Aldeleie. 

Yn 1998 wûn Jah Sound de Europeeske soundsystemwedstryd en yn 2001 de Nederlânske kampioenskippen foar Sound Systems. Yn 2001 wûn Jah Sound de seisde Fryske Poppriis.
Harrie Muis

**Harrie Muis** wie in Ljouwerter programmeur fan popmuzyk. 

As santjinjierrige wurke hy mei yn it jongereinsintrum yn Bovenkarspel. Yn Ljouwert studearre Muis Nederlânsk en Skiednis oan de lerare-oplieding Ubbo Emmius. 

Oant 1981 wie frijwilliger by it filmhûs fan jongereinsintrum Hippo. Dêrnei rekke hy belutsen by stifting De Ooievaar dy’t op in soad ferskillende lokaasjes yn Ljouwert popkonserten organisearre.
Yn 1981 waard hy programmeur by de Stichting De Ooievaar. Yn 1992 waard hy programmeur foar Stichting It Poadium. It Poadium hie hast deselde doelstellings as De Ooievaar: it jaan fan popkonserten foar in reedlike yntreepriis. Boppedat woe it pleatslike groepen oan in optreden helpe of in optreden regelje yn it foarprogramma fan bekende artysten. Fierders organisearre se  it Home Noiz-festival en Down Town Café, in radioprogramma fan de Ljouwerter omrop Mercurius. Foar syn programmearring fan It Poadium krige hy de Fryske Poppriis 2002. It Poadium swalke lâns ferskate konsertsealtsjes, fan kafee de Brouwershoek (it lettere Muzykkafee De Gloppe), studintensintrum 7A9, de kafees Silbermann en Mukkes oant de Bouhof. Yn 2004 waard muis de earste betelle popprogrammeur fan Ljouwert. Yn 2006 waard hy programmeur by Poppoadium Romein.
Harrie Muis stoppe dêr op 1 jannewaris 2010 as programmeur fan it Romein 17 desimber. Wietze Meetsma, syn eardere assistint naam syn syn taken oer.

Muis organisearre ein jierren tachtich, begjin jierren njoggentich ek de *Waarme Winternachten*. Ek fersoarge hy de programmearring fan de simmeraktiviteiten yn de Prinsetún.
 
## Fotograaf
Neist programmeur is Harrie Muis in ferwoeden hobbyfotograaf. In protte beroemdheden hat hy foar syn lins hân, mar hy makke ek in soad foto's fan Ljouwert. In diel fan syn fotoargyf hat er oerdroegen oan it Histoarysk Sintrum Ljouwert.
Muzykkafee De Gloppe

**Muzykkafee De Gloppe** siet oan de Poststrjitte 21 yn de binnenstêd fan Ljouwert. It muzykkafee mei boppeseal hie romte foar 250 besikers.

Yn 1999 wûn De Gloppe de Fryske Poppriis. 

It muzykkafee gie yn 2015 ticht, neidat it yn 2014 noch ferboud wie en yn dat jier noch twa nije programmeurs beneamd wiene.  It pân is ferkôcht oan it njonkenlizzende restaurant *De Lachende Koe*.
Roelof ten Napel

**Roelof ten Napel** (De Jouwer, 1993) is in Nederlânske skriuwer, dichter en essayist. Hy waard nominearre foar ferskate prizen en wie laureaat fan it C.C.S. Crone-Stipendium.

## Skriuwerskarriêre
Ten Napel die yn 2012 en 2013 mei kan it skriuwersplatfoarm ABCYourself ûnder begelieding fan Edward van de Vendel. Op 14 oktober 2014 ferskynde *Constellaties* by Utjouwerij Atlas Contact. Nei oanlieding fan it het boek waard Oman Ten Napel it C.C.S. Crone-Stipendium útrikt. Syn poëzijdebút *Het woedeboek* waard yn 2019 nominearre foar ferskate prizen.

## Bibliografy
* 2014 - *Constellaties*, ferhalebondel
* 2017 - *Het leven zelf*, roman
* 2018 - *Het woedeboek*, gedichtebondel
* 2020 - *In het vlees*, gedichtebondel
* 2020 - *Een zoon van*, roman

## Erkenningen
* 2015 - C.C.S. Crone-Stipendium foar *Constellaties*
* 2018 - Nominaasje ‘Beste Boek voor Jongeren’ foar *Het leven zelf*
* 2019 - Nominaasje C. Buddingh'-priis
* 2019 - Nominaasje Grutte Poëzijpriis
* 2019 - Poëzijdebútpriis foar *Het woedeboek*.
* 2019 - ‘School der Poëzie Jongerenprijs’ foar *Het woedeboek*
Bad Münstereifel

**Bad Münstereifel** is in stêd en gemeente yn 'e Kreis Euskirchen yn it Dútske bûnslân Noardryn-Westfalen. De histoaryske binnenstêd fan Bad Münstereifel leit yn 'e foar in grut part yntakte stedsmuorre. Dwers troch Bad Münstereifel streamt it rivierke de Erft.

Yn in diel fan 'e histoaryske bebouwing is in *outlet-center* ûnderbrocht. De ferneamde Dútske sjonger Heino wennet yn Bad Münstereifel en hat dêr yn it âlde kuerhûs it Heino Kafee, dêr't Dútske taart iten wurde kin yn in ynrjochting, werfan't de muorren mei syn gouden platen behongen binne.

## Skiednis
Oan it begjin fan 'e skiednis fan Bad Münstereifel stiet de stifting fan in kleaster yn 830, dat yn 'e rin fan 'e tiid in beafeartsplak waard. Dêromhinne ûnstie de delsetting *Monasterium in Eiflia*, it lettere Münstereifel. Om 1300 hinne waard it kastiel boud en yn 1356 krige de stêd stedsrjochten. Nei 1600 waard de stêd in bolwurk fan 'e kontrareformaasje, in religieus sintrum mei in grut tal kleastermienskippen dy't harren stimpel op 'e stêd setten. De Frânske tiid mei syn ynfiering fan 'e sekularisaasje besoarge de stêd dan ek ekonomyske tebekslach. Yn 1815 waard de Eifel Prusysk. Mei it opkommen fan it toerisme yn 'e 19e iuw ûnstie wer ekonomyske bloei. Sûnt 1967 draacht de stêd fanwegen it kuertoerisme de titel "Bad". Yn 1969 fûn der in weryndieling plak en waard de gemeente Bad Münstereifel útwreide mei tolve oare gemeenten.   

## It besjen wurdich
* Stiftstsjerke Chrysanthus- en Daria.
* Jezuietetsjerke.
* Riedshûs.
* Stedsmuorren mei fjouwer poarten.
* Fakwurkhûzen.

## Musea
* Schwanen Apothek Museum
* Hürten-museum Bad Münstereifel
Oare musea yn de gemeente:
* De Astropeiler, de earste frij beweegbere Dútske radioteleskoop
* Iversheim: Römische Kalkbrennerei (Romeinske kalkûnen)

## Ofbylden

Stadtmauer Bad Münstereifel, nördliche Seite-5725.jpg|Stedsmuorre.
Burg Münstereifel, Bad Münstereifel-5701.jpg|Kastiel.
St. Chrysanthus und Daria, Bad Münstereifel-5704.jpg|Chrysanthus- en Dariatsjerke.
Rathaus, Bad Münstereifel-183702.jpg|Riedshûs.
Bad Münstereifel - Wertherstraße 21 - panoramio.jpg|Fakwurkhûzen.
St. Michael auf dem Michelsberg-0007.jpg|Sint-Michael op de Michelsberg.
Bewitched

**bewitched*, it Ingelske wurd foar "behekst"

## Fideospultsjes
*''Bewitched'' (fideospultsje), in fideospultsje út 1983

## Films
*''Bewitched'' (film út 1945), in Amerikaanske film noir út 1945
*''Bewitched'' (film út 2005), in Amerikaanske romantyske komeedzje út 2005

## Muzyk
### Bands
*Bewitched (band), in Amerikaanske rockband
*B*Witched (band), in Ierske fammegroep

### Albums
*''Bewitched'' (album fan Andy Summers en Robert Fripp), in album fan Andy Summers en Robert Fripp út 1984
*''Bewitched'' (EP), in EP fan Look Blue Go Purple út 1985
*''Bewitched'' (album fan Laura Fygi), in album fan Laura Fygi út 1993
*''Bewitched'' (album fan Luna), in album fan Luna út 1994
*''Bewitched'' (soundtrack), it soundtrackalbum fan 'e film út 2005
*''B*Witched'' (liet), in liet fan B*Witched út 1998

### Lieten
*''Bewitched'' (liet fan Candlemass), in liet fan Candlemass út 1987
*''Bewitched'' (liet fan White Town), in liet fan White Town út 1994
**[[Bewitched, Bothered and Bewildered]]*, in liet fan Rodgers en Hart út 1941

## Tillefyzje
*''Bewitched'' (tillefyzjesearje), in bekende Amerikaanske komeedzjesearje út 'e jierren 1964-1972
Big Apple Anime Fest

It **Big Apple Anime Fest**, soms ôfkoarte ta **BAAF**, wie in konvinsje op it mêd fan anime, oftewol Japanske tekenfilms (en dus eins ek in tekenfilmfestival). It evenemint waard trije jier efterinoar holden yn New York, fan 2001 oant 2003. De namme ferwiist nei New York, dêr't "the Big Apple'' de bynamme fan is. 

## Skiednis
It Big Apple Anime Fest waard organisearre troch Central Park Media, mei sponsoring troch in konsortium fan anime- en mangabedriuwen. De lokaasje foar de konvinsje wie it Marriott New York Marquis-hotel. It earste jiers foel it Big Apple Anime Fest yn oktober en kamen der 3.500 minsken op ôf. De beide folgjende jierren fûn it plak yn ein augustus en/of begjin septimber. Yn 2002 wiene der 7.500 besikers, en yn 2003 krapoan 13.000.

Hoewol't de tarieding foar 2004 doe al fierhinne ree wie, waard dat jiers besletten it Big Apple Anime Fest oergean te litten om't it gearfalle soe mei de Nasjonale Konvinsje fan 'e Republikeinske Partij, dy't dat jiers ek yn New York holden wurde soe. Dat bliek efterôf de deastek foar de konvinsje te wêzen, om't it dêr yn 2005 of letter nea mear wat mei waard.

Yn 2001 wiene pornoaktrises Kobe Tai en Asia Carrera earegast op it Big Apple Anime Fest om't se harren stim liend hiene oan personaazjes yn ferskate eroatyske hentai-animaasjefilms fan 'e Japanske filmstudio Pink Pineapple,
Jeugd Dûns Oplieding Fryslân

De **Jeugd Dûns Oplieding Fryslân** (JDOF) is in organisaasje foar talintûntwikkeling yn dûns. 

Yn in fjouwerjierrige foaroplieding wurde dûnstalinten tusken de 12 en 18 jier oplaat ta allround dûnsartyst. Neist de  trijejierrige oplieding (mei ien tariedend jier) is der in een top-programma foar dûnsers dy’t al fierder binne of dy't faker trene wolle. De talitting stiet iepen foar dûnsers dy't al aktyf binne by dûns fan dûnsskoallen, kreativiteitssintra as gymnastykferienings en dy't har fierder ûntwikkelje wolle. De earste twa jier wurde lessen jûn yn de dûnsstilen klassyk ballet, moderne dûns en jazzdance. It tredde jier stiet yn it teken fan dûnsproduksjes. Tuskentiids binne der presintaasjes dy’t ûnderdiel binne fan in foarstelling yn de eigen dûnsstudio of yn in Frysk teäter, festival of bygelyks in lokaasjeprojekt. De lessen en workshops wurde jûn yn de dûnsstudio’s fan Stichting Popkultuer Neushoorn Ljouwert oan it Ruterskertier 41 yn Ljouwert. Oprjochtster fan JDOF wie Grietine Molenbuur. De oplieding fan de stichting JDOF wurdt sûnt 2002 subsidiearrer troch de provinsje Fryslân en waard yn 2020 opnomd yn de provinsjale keunst-ynfrastruktuer. 

Saaklik lieder wie yn 2021 Marieke Jissink, artistyk lieder wie Afke Brenninkmeijer.
Julius I

**Julius I** (berne yn Rome,  datum ûnbekend – ferstoarn op 12 april 352 yn Rome) waard op 6 febrewaris 337 ta biskop fan Rome keazen en bleau dat oant syn dea. Hy wie de 35e paus yn de rige.

Julius folge paus Markus op en waard keazen nei't de Hillige Sit fjouwer moannen fakant west hie. Syn pontifikaat foel tegearre mei de wrakseling fan de noch jonge Tsjerke mei de lear fan it Arianisme, dy't benammen yn de eastlike Tsjerke oanhing fûn. Arius' ûntkenning fan de Trije-ienheid krige stipe yn it Easten en in soad biskoppen dy't trou bleaune oan de belidenis fan Niséa waarden dêr twongen harren sit op te jaan. Julius ferwolkomme de ferballe biskoppen yn Rome en wiisde de ariaanske synoades yn Tyrus en Antiochje ôf, dêr't mei Niséa brutsen wie. Hy rôp twa konsyljes yn Rome by inoar, dêr't er de ferballe biskoppen oanhearde en harren ûnskuld ferkundige.    

Op de synoade fan Antiochje yn 341 hiene de oanhingers fan de ariaanske biskop Eusebius fan Nikomeedje patriarch Anthanasius fan Aleksandrje, dy't it fûleindich yn 'e kant sette tsjin de arianen, op 'e nij ferballe ferklearre. Hja namen it beslút in delegaasje nei de westromeinske keizer Konstâns I en paus Julius te stjoeren, om harren hanneljen út te lizzen. Julius stie lykwols oan de kant fan Athanasius en joech him asyl yn Rome. De paus nûge beide partijen út om harren saken foar te lizzen oan in troch him foarsitten synoade, mar de ariaanske biskoppen wiisden dat útstel ôf.

By dy twadde ferballing út Aleksandrje waard Athanasius troch de synoade ûnder foarsitterskip fan Julius yn 342 erkend as in gewoane biskop. Julius stjoerde in brief oan de easterkse biskoppen, in ier foarbyld fan de oanspraken op it primaat fan de biskop fan Rome. Sels as soene Athanasius mei syn gesellen skuldich wêze, sa skreau de paus, dan hie de Aleksandrynske Tsjerke earst de paus oanskriuwe moatten. It wie nammentlik oan de paus om te definiearjen wat rjochtfeardich is.    

Op oantrunen fan Julius waard letter it konsylje fan Serdica (Sofia) holden. Mar 76 easterske biskoppen diene mei oan dy synoade, mar hja loeken harren gaueftich werom en makken op harren eigen konsylje fan Philippopolis de ôfsetting fan Julius, Athanasius en oaren bekend. De trijhûndert westerske biskoppen holden fêst oan de eardere besluten fan Rome en feardigen in tal dekreten út oer de tsjerklike tucht. 

Oan Julius wurdt de bou fan de Santa Maria in Trastevere en Santi XII Apostoli yn Rome taskreaun. Hy wie it ek dy't de feestdei fan de berte fan Jezus fêststelde op 25 desimber.

Julius I waard nei syn dea al gaueftich as hillige fereare. Syn feestdei fal op 12 april. Hy wie patroanhillige fan de lju dy't de latrines skjinmakken.
De Frysman

**De Frysman** is de iennichste folsleine triatlon dy't (anno 2021) yn 'e Nederlânske provinsje Fryslân holden wurdt. It sportevenemint omfettet 3,8&nbsp;km swimmen, 180,2&nbsp;km hurdfytsen en krapoan 42,2&nbsp;km hurddraven. Start en finish binne op it Reaklif by it doarp Warns yn 'e gemeente De Fryske Marren (foarhinne Gaasterlân-Sleat). 

It evenemint fynt plak yn begjin july en waard yn 2015 foar it earst holden. Yn 2020 moast it oergean omreden fan 'e koroanafiruspandemy, sadat de sechsde edysje yn 2021 holden waard. Dêroan diene (in rekôroantal fan) 192 minsken mei, wêrûnder sawol manlju as froulju. De Frysman priizget himsels oan as in seldsume triatlon mei "in frije sfear en in unike lokaasje". In protte dielnimmers brûke it evenemint as ûnderdiel fan harren tarieding op it WK triatlon yn septimber.

De Noarderling dy't by De Frysman as bêste einiget, kriget in wikseltrofee mei as namme 'It Swurd fan Grutte Pier', yn 'e foarm fan in reuseftich swurd dat lykwols (út feilichheidsomtinkens) gjin snijrâne hat.

## Keppelings om utens
*Offisjele webside fan De Frysman
Baukje Zijlstra

**Baukje Zijlstra** (Dokkum, 16 april 1967) is in Fryske skriuwster, redaktrise en oersetster út Frjentsjer. Mei har ferhalen wûn Zijlstra trije kear de Rely Jorritsmapriis. Yn 2019 wûn se de Douwe Tammingapriis foar it bêste Frysktalige proazadebút foar har debútroman *De koma-korrektor*.

## Biografy
Baukje Zijlstra studearre oan de Akademy foar de Sjoernalistyk, PABO Mariënburg yn Ljouwert, Nederlânsk oan de RUG, Kultuerwittenskippen oan de OU en oan de toanielakademy yn Brussel. Neidat se yn 1994 in jier dosint Nederlânsk west hie yn Brussel wurke se as korrektor by de Ljouwerter Krante, letter waard se redakteur by oare bedriuwen lykas Terra Lannoo. 

Se begûn al jong mei skriuwen. Sa waard op har achtste al in gedicht fan har publisearre op de berneside fan it Frysk Deiblêd. Yn 2013 ferskynde har earste ferhaal yn Ensafh. Har Nederlânske ferhalen binne publisearre yn De Revisor. 

It literêre programma *Grinsgongers* dat se dwaan soe mei Sytse Jansma koe yn 2021 net trochgean troch de koronamaatregels. 

## Wurken
### Romans
* *De koma-korrektor* (Afûk, 2018)  ISBN 9789492176806

### Ferhalebondels (mei oaren)
* *Gouden tijden, zwarte bladzijden* (*Sporen*) (2013)
* *It grutte foarlêsboek* (*Hjerstkat*) (2013)

### Ferskaat
* *Thuis in Friesland* (2008) ISBN 9789058978516

### Oersettings
* *Wat wy seagen* (boekewikegeskink 2021) ISBN 9789059658776
* *Leon & Juliette* (boekewikegeskink 2020) ISBN 9789059655140

## Prizen (kar-út)
* Douwe Tammingapriis foar De koma-korrektor (2019)
* Rely Jorritsmapriis foar it ferhaal *Nacht*(2016)
* Rely Jorritsmapriis foar it ferhaal *Oer it hynder* (2014)
* Rely Jorritsmapriis foar it ferhaal *Skrabje* (2013)
* Publykspriis *Indische bladzijde* (2013) mei it ferhaal *Grenadine*
* Earste priis Oersetwedstriid by de Gysbert Japicx-nominaasjes foar de oersetting fan it Frysk nei it Nederlânsk fan it gedicht *De gongen* út de bondel'Ikader' fan Eeltsje Hettinga (2013)
Filmfestival fan de Swarte Nachten

It **Filmfestival fan de Swarte Nachten** (Estysk: *Pimedate Ööde filmifestival*), ôfkoarte ta **PÖFF** en ek bekend as it **Filmfestival fan Tallinn** of it **Ynternasjonaal Filmfestival fan Tallinn**, is in filmfestival dat elts jier ein novimber en/of begjin desimber holden wurdt yn 'e Estyske haadstêd Tallinn. It evenemint bestiet sûnt 1997. Yn it represintative jier 2018 loek it mear as 80.000 belangstellenden dy't mear as 250 lange films en likefolle koarte films en tekenfilms út likernôch 80 ûnderskate lannen seagen. 

## Akkreditearring
It Filmfestival fan 'e Swarte Nachten is it iennichste filmfestival yn Skandinaavje en it Baltikum mei in akkreditaasje fan 'e Ynternasjonale Federaasje fan Ferienings fan Filmprodusinten (FIAPF) foar it hâlden fan in kompetysje tusken de fertoande films.

## Besibbe eveneminten
Njonken it haadprogramma fan it festival, dat út lange live action-films bestiet, fine twa parallelle subfestivals plak: **Just Film**, dat wijd is oan bernefilms, en **PÖFF Shorts**, dat him taleit op koarte films en tekenfilms. Deselde organisaasje dy't ek ferantwurdlik is foar it Filmfestival fan 'e Swarte Nachten, organisearret dêropta ek noch twa oare, lytsere filmfestivals yn Estlân: it Horror- en Fantasyfilmfestival fan Haapsalu (yn april) en it Leafdesfilmfestival fan Tartu (yn augustus). 

Yn 'e marzjes fan it Filmfestival fan 'e Swarte Nachten fynt fierders it barren **Industry@Tallinn** plak, in fakbeurs fan 'e Jeropeeske filmyndustry dy't as platfoarm fungearret om ynternasjonale gearwurking op it mêd fan 'e sinematografy oan te fiterjen. Op Industry@Tallinn komme elts jier mear as 700 regisseurs en filmprodusinten ôf.

## Prizen
Op it Filmfestival fan 'e Swarte Nachten wurde de folgjende prizen útrikt:
;Offisjele Seleksje
* Grutte Priis foar Bêste Film
* Sjuerypriis foar Bêste Regisseur
* Sjuerypriis foar Bêste Akteur
* Sjuerypriis foar Bêste Aktrise
* Sjuerypriis foar Bêste Senario
* Sjuerypriis foar Bêste Kameraregisseur
* Sjuerypriis foar Bêste Filmmuzyk
* Priis fan 'e Sjuery fan 'e Ynternasjonale Federaasje fan Filmkritisy (FIPRESCI)
* Religyferbiningspriis (útrikt troch de lieders fan 'e grutste religyen yn Estlân)
;Spylfilmkompetysje
* Priis foar Bêste Film
* Spesjale Sjuerypriis (2 ×)
;Baltyske Filmkompetysje
*Priis foar Bêste Baltyske Film
;Oare prizen
* Publykspriis (foar bêste film)
* Rebel with a Cause Award
* Priis foar Bêste Aziatyske Film (útrikt troch de sjuery fan it Netwurk foar de Promoasje fan Aziatyske Sinema (NETPAC))
* Bruno O'ya-priis
* Oeuvrepriis

## Keppelings om utens
*//Offisjele webside fan it Filmfestival fan 'e Swarte Nachten
Jason Bourne

*Jason Bourne (personaazje), de haadpersoan út 'e *Jason Bourne*-romansearje en de *Jason Bourne-filmsearje*, kreëarre troch Robert Ludlum yn 1980
*''Jason Bourne'' (romansearje), in spionaazjeromansearje fan Robert Ludlum (3 romans), nei dy syn dea oernommen troch Eric van Lustbader (11 romans)
*''Jason Bourne'' (filmsearje), in Amerikaanske spionaazjefilmsearje op basis fan 'e lyknammige romansearje mei (anno 2021) 5 films
*''Jason Bourne'' (film), in Amerikaanske film út 2016, de 5e film út 'e *Jason Bourne*-filmsearje (hoewol de 4e mei Jason Bourne as haadpersoan)
Pleun Piera

**Pleun Piera** (Delft, 1733 of 1734 - Amsterdam, oktober 1799) wie in Nederlânske tekener en porsleinskilder.

Hy studearre oan de Stedstekenakadeemje fan Amsterdam dêr't er fan oktober 1771 oant septimber 1794 ek lid fan wie. Hy wurke ynearsten yn Delft en fan 1748 oant syn dea yn Amsterdam. Hy skildere lânskippen, portretten en arsjitektuer mei oaljeferve.

Taco Scheltema wie in learling fan him.
Eksplosyf

In **eksplosyf** (mt.: eksplosiven; fan it Frânske *explosif*) of **springstof** is in reäktive stof mei in grutte hoemannichte potinsjele enerzjy dy't ûnder de juste omstannichheden in ûntploffing feroarsaakje kin: in hommels frijkommen fan lûd, ljocht, hjitte en hege druk. In **springstoflading** is in ôfmetten hoemannichte eksplosyf materiaal, dy't út ien yngrediïnt bestean kin, mar ek út in mingsel fan twa of mear stoffen. It begryp 'eksplosyf' moat net betize wurde mei stoffen dy't net ûntplofber, mar inkeld ûntbrânber of brânber binne, sûnder dat se dêrby ûntploffe (kinne). Dat ferskil is lykwols soms dizenich, mei't beskate stoffen ûnder guon omstannichheden ûntbrânber of brânber binne, mar ûnder oare omstannichheden ûntplofber. 

By de potinsjele enerzjy dy't opslein is yn in beskaat soarte eksplosyf kin it gean om (bygelyks): 
* gemyske enerzjy, lykas by nitroglyserine, dynamyt (dat stabilisearre nitroglyserine is) of nôtstof
* hegedrukgas, lykas in gasflesse of in spuitbus
* nukleêre enerzjy, lykas yn 'e isotopen uranium-235 en plutoanium-239.

Der binne twa kategoryen eksplosive materialen, yndield neffens de faasje fan ekspânsje nei de ûntploffing. As dy ekspânsje supersoan is (flugger giet as de faasje fan it lûd), sprekt men fan in heecheksplosyf, en de ûntploffing wurdt dan in detonaasje neamd; as de ekspânsje subsoan is (minder fluch giet as de faasje fan it lûd), sprekt men fan in leecheksplosyf, wêrby't de ûntploffing in deflagraasje hjit. Springstof kin ek yndield wurde nei syn gefoelichheid. Gefoelige stoffen dy't maklik ta ûntploffing brocht wurde kinne troch in relatyf lytse hoemannichte druk of hjittens, wurde primêre eksplosiven neamd. Stoffen dy't relatyf ûngefoelich binne, en dêrtroch in stik feiliger, wurde sekundêre of tertiêre eksplosiven neamd.

Der bestiet in breed ferskaat oan stoffen dy't it fermogen hawwe om te ûntploffen; folle minder wurde spesifyk produsearre om as eksplosiven brûkt te wurden. De soarten springstof dy't dêr net foar útornearre binne, is yn 'e regel wat mei: se binne te gefaarlik, te gefoelich, te giftich, te djoer of te ynstabyl of falle te gau of te maklik útinoar.
De Waag (tydskrift)

**De Waag** wie in Nederlânsk algemien polityk en ekonomysk tydskrift, dat tusken jannewaris 1937 en april 1945 ferskynde.

By de oprjochting wie Th.B.F. Hoyer de haadredakteur en dr. ir. Marius Dirk Dijt de ekonomysk redakteur. De finansier fan *De Waag* wie Henri Deterding, by wa't Dijt as sekretaris tsjinne. Hoewol't it tydskrift net oan in partij bûn wie, wie de toan fan'e miet ôf oan  autoritêr, anty-ynternasjonaal, antyparlemintêr, bot konservatyf, hieltyd mear pro-Dútsk en neffens Lou de Jong antysemitysk. Yn 1938 waard *De Waag* in stichting mei as ûndertekeners B. Wigersma, J. Hessing en Cornelius Winkler-Prins. C.C. Küpfer wie doe haadredakteur; dy soe yn 1940 by it Nationaal Front bedarje. Dy struktuerwiziging wie de oanset fan in protte redaksjewikselingen, oant *De Waag* mids 1942 de kant fan de Nederlandsche SS keas. De finansiering fan it tydskrift wie doe yn hannen kommen fan Meinoud Rost van Tonningen. Op 25 april 1945 ferskynde it foar it lêst.

Foar 1941 wie *De Waach* in bûnt en yntellektueel tydskrift. It karakter wie semy-wittenskiplik en by tiden polemysk fan aard, wêrby't it in beskate mjitte fan yntellektuele *standing* wist te bewarjen. Yn alle gefallen nei de wikseling fan de wacht yn de simmer fan 1942 ferlear it tydskrift oan útstrieling, om't it konsekwint en iensidich mei de SS-rjochting ynstimde. 

## Bekende meiwurkers fan de De Waag
* Max Blokzijl (Brieven út Dútslân, 1938-1940)
* Jan Campert (toanielkritiken, oant april 1938)
* J.H. Carp
* Tobie Goedewaagen
* Ben Korsten
* Emile Buysse
* Pyke Koch
Karmel fan Lisieux

De **Karmel fan Lisieux** is in kleaster fan de karmelitessen yn Lisieux, Frankryk. It is it kleaster dêr't Theresia fan it Bern Jezus en it hillich Antlit wenne, dy't yn 1925 hillich ferklearre waard. Ek tsjintwurdich wennet der noch in mienskip fan karmelitessen. De Karmel kin foar in diel besjoen wurde en der is bliuwend in eksposysje oer it libben fan Sint-Theresia. 

## Skiednis
It kleaster waard yn 1838 stifte. Foar de stifting waard in hûs mei tún oankocht. It hûs koe maklik ynrjochte wurde om fiif oant seis persoanen ûnder te bringen. Yn de jierren dêrnei waard it kleaster mei in pear bygebouwen útwreide en it slagge de mienskip der yn lytse stikken grûn njonken harren kleaster oan te keapjen. Yn 1848 waard de kleasterkapel foltôge.    

Yn 1888 die Theresia Martin yn 'e âldens fan 15 jier har yntrede yn it kleaster. Earder al wiene har twa âldere susters Pauline (yn 1882) en Marie (yn 1886) yntreden. Hja soe nei har ferstjerren oer de hiele wrâld bekend wurde. Yn 1894 foege ek harren suster Céline Martin har by de mienskip. Net earder yn de skiednis fan de oarder wennen der fjouwer susters út ien en deselde famylje yn itselde kleaster. Nei de dea fan Theresia waarden har skriften bondele en as "*Histoire d'une âme*" útjûn. Mear as 500 miljoen eksimplaren binne dêr fan ferkocht en it kleaster krige alle jierren tûzenen brieven út de hiele wrâld. De skryn fan Theresia stiet yn de kapel fan it kleaster.      

Tsjin it ein fan de 19e iuw groeiden de spannings tusken de Roomsk-Katolike Tsjerke en de Tredde Republyk. Guon nonnen wiene benaud dat hja itselde lot diele soene as dat fan de karmeliten fan Compiègne. Safier kaam it net, mar de Frânske steat ferdreau yn 1903 de religieuze kongregaasjes út it lân (in soad muontsen en nonnen flechten nei Belgje). De karmelitessen fan Lisieux wisten lykwols oan it dekreet fan útsetting te ûntkommen en bleaune yn harren kleaster.

Nei de lannings yn Normandje yn juny 1944 kaam de stêd yn it front te lizzen. De stêd waard slim bombardearre troch de alliearden en de nonnen krigen fan harren religieuze superieuren de opdracht om foar it earst sûnt harren yntrede it kleaster te ferlitten en mei de hiele mienskip te skûljen yn de krypte fan de nije basilyk fan Lisieux. De ferballing út it kleaster duorre 80 dagen. Op 27 augustus kinne de susters werom nei de Karmel, twatredde fan Lisieux wie ferneatige mar de Karmel wie sparre.

Tsjin it ein fan de 20e iuw naam de oanwaaks fan nije nonnen ôf. De mienskip fergriizge en de karmeliten fregen harren ôf oft it sa wol duorje koe. Yn it ramt fan it 100-jierrich jubileum fan de stjerdei fan Sint-Theresia waard der mienskiplik neitocht oer de fraach hoe't de takomst der út moast komme te sjen. Der waard in oprop dien oan alle Karmels fan Frankryk om nonnen te freegjen harren by Lisieux oan te sluten. Nonnen út ferskillende kleasters fan Frankryk en oare lannen joegen gehoar oan dy oprop en der waard ek wurke oan it renovearjen fan de fersjennings fan it kleaster. Yn 2009 wennen der 24 nonnen yn 'e âldens fan 24 oant 92 jier.
Kastiel fan Saint-Germain-de-Livet

It **Kastiel fan Saint-Germain-de-Livet** is in histoarysk monumint yn de gemeente Saint-Germain-de-Livet yn it Frânske departemint Calvados. It kastiel datearret út de 15e en 16e iuw. Sûnt 1957 is de stêd Lisieux eigner. Is kastiel is fan binnen allinne mei in gids te besjen.

## Skiednis
It hjoeddeiske kastiel datearret fan de 15e iuw en it begjin fan de 16e iuw en is wat boustyl oanbelanget in kombinaasje fan midsiuwske en renêssânse eleminten. It diels houten hûs is 15e-iuwsk, wylst it stiennen gebou mei de glazuere bakstien 16e-iuwsk is. Château de Saint-Germain-de-Livet waard boud op it plak fan in midsiuwske kastiel yn opdracht fan Robert de Tournebu, hear fan Livet. Fan it âlde kastiel bleau de grêft bewarre. 

It kastiel bleau eigendom fan de famylje de Tournebu oant it ferstjerren fan Marie-Pierre de Tournebu yn 1810. Dêrnei gyng it yn eigendom oer op de famylje Foucault, dy't it oant 1879 yn harren besit hold. De lêste eigners wiene Julien en Augusta Pillaut. Hja bleaune oant harren dea yn 1947 (Julien Pillaut) en 1957 (Augusta Pillaut) op it kastiel wenjen en ferstoaren sûnder bern. 

It kastiel waard troch de Pillaut's neilitten oan de stêd Lisieux. 

Tsjintwurdich tsjinnet it kastiel as museum. Yn it kastiel is it meubilêr fan de famylje Pillaut en in keunstkolleksje te sjen. Dêrûnder ek skilderijen fan syn pake, de romantyske skilder Léon Riesener (1808-1878), sels in pakesizzer fan de ferneamde meubelmakker Jean-Henri Riesener en neef fan Eugène Delacroix.
Saint-Germain-de-Livet

**Saint-Germain-de-Livet** is in gemeente yn it Frânske departemint Calvados yn 'e regio Normandje. Saint-Germain-de-Livet makket diel út fan it arrondissemint Lisieux. 

Saint-Germain-de-Livet leit acht kilometer súdwestlik fan Lisieux. Troch it plak streamt it rivierke Touques.

## Monuminten
* Église Saint-Germain (Sint-Germanustsjerke; 16e-19e iuw)
* Kastiel fan Saint-Germain-de-Livet (15e-16e iuw)

## Keppeling om utens
INSEE-Code
Untploffing

In **ûntploffing** of **eksploazje** (fan it Frânske *explosion*) is in hommelse fergrutting fan it folume fan in hoemannichte matearje, dy't mank giet mei it op gewelddiedige wize frijkommen fan enerzjy. Ornaris ûntsteane dêrby hege temperatueren en in ljochtflits en wurde der gassen mei in tige hege druk fuortbrocht. In supersoane ûntploffing dy't feroarsake wurde troch in heecheksplosive stof is in detonaasje. Sa'n ûntploffing feroarsaket in waarnimbere skokweach yn it medium dêr't er yn plakfynt, en generearret in hurd lûd dat in knal neamd wurdt. In subsoane ûntploffing, feroarsake troch leecheksplosive stoffen, ûntstiet troch in stadiger ûntbrâningsproses dat deflagraasje hjit. 

Untploffings kinne op keunstmjittige of natuerlike wize ûntstean. Keunstmjittige ûntploffings wurde feroarsake troch de minske mei it gebrûk fan springstof. Dat is in kategory stoffen, of meganismen mei dêryn sokke stoffen, dy't ûntploffe kinne, mar fan natuere net yn dyselde gearstalling foarkomme. De bekendste soarten springstof binne gemyske eksplosiven, mei almeast in flugge en ferheftige oksidaasjereäksje dy't grutte hoemmanichten hjit gas fuortbringt. It earste soarte springstof dat útfûn waard, wie it buskrûd. Oare bekende soarten binne nitroglyserine en dynamyt. Fan in hiele oare (d.w.s. folle gruttere) oarder is de atoombom, dy't yn 1945 troch it Amerikaanske Leger útfûn waard.

Natuerlike ûntploffings komme op 'e Ierde fuort út fulkanyske prosessen. Op 'e sinne binne sinneflammen in soarte fan natuerlike ûntploffing, dy't nei alle wierskynlikheid ek op oare stjerren foarkomt. De grutst bekende ûntploffings hearre ta it mêd fan 'e astronomy; dan giet it om supernova's en gammaflitsen. Supernova's kinne op twa manearen ûntstean: yn it foarste plak foarmje se de natuerlike libbensein fan alle swiere stjerren, en oard kinne wite dwergen, as se diel útmeitsje fan in binêre stjer sûnder folle romte tusken de beide dielstjerren, har ta sa'n supernova ûntjaan. Koarte gammaflitsen ûntsteane troch de ferraning fan twa neutroanestjerren of fan in neutroanestjer en in swart gat, wylst lange gammaflitsen (of hypernova's) feroarsake wurde troch de ynstoarting fan in swiere stjer.
Knal

In **knal**, **klap**, **bats**, **boem**(**s**) of **plof** is in fûl, hurd lûd dat hommels begjint en like hommels wer ôfbrutsen wurdt. Soks giet faak mank mei in ûntploffing, lykas fan in eksplosyf of fan knalfjoerwurk. In knal kin ek op oare manearen ûntstean, bgl. troch ymplodearjende lucht by swierwaar (tonger) of as in swipe supersoan (flugger as de faasje fan it lûd) beweecht.
Klap

*klap (slach), in hurdhannige oanrekking mei de bedoeling om immen sear te dwaan
*klap (lûd), in hommels begjinnend en like ynienen wer ophâldend lûdroftich leven
FEST (Belgrado)

**FEST** (Servysk: *ФЕСТ*) is in filmfestival dat alle jierren yn it earste fearnsjier holden wurdt yn 'e Servyske haadstêd Belgrado. It evenemint bestiet sûnt 1971. Foarôfgeande oan 'e fal fan it Izeren Gerdyn yn 1989 wie it it iennichste barren fan syn soarte yn in kommunistysk lân dêr't Hollywoodstjerren op ôf kamen, lykas Kirk Douglas, Peter Fonda, Dennis Hopper, Jack Nicholson en Robert De Niro, en ferneamde filmmakkers lykas Francis Ford Coppola, Miloš Forman, Sam Peckinpah en Roman Polanski.

Sûnt it begjin fan 'e 1990-er jierren hat FEST oan wichtigens ynboete. Dat hie fral te krijen mei it ynternasjonaal embargo dat doe ynsteld waard tsjin 'e Federale Republyk Joegoslaavje (dêr't Belgrado doe haadstêd fan wie), fanwegen de belutsenens fan dat lân by de Kroätyske Unôfhinklikheidsoarloch en de Bosnyske Oarloch. Yn 1993 en 1994 gie it festival hielendal oer, en yn 1997 waad it ûnderbrutsen troch in demonstraasje tsjin plysjegeweld yn it ramt fan 'e doetiidske studinteprotesten.

Neitiid hat FEST syn eardere heechtijdagen nea mear belykje kind, mar dochs komme der noch in protte belangstellenden op ôf. Sa waarden yn 2007 yn it ramt fan it festival likernôch 80 films fertoand, wêrfoar't 98.191 kaartsjes ferkocht waarden. Datselde jiers wie de Frânske aktrise Catherine Deneuve earegaste fan FEST, en yn 2009 waard it festival iepene troch de Amerikaanske akteur Ralph Fiennes. Sûnt 2006 wurde yn it ramt fan FEST ek de saneamde 'B2B Yndustrygearkomsten fan Belgrado' holden, in platfoarm foar it lizzen fan konneksjes tusken lju út 'e filmyndustryen fan ûnderskate Eastjeropeeske, Transkaukazyske en Sintraalaziatyske lannen.

## Keppelings om utens
*Offisjele webside fan FEST
Falaise

**Falaise** is in gemeente yn it suden fan it Frânske departemint Calvados yn 'e regio Normandje. It plak makket diel út fan it arrondissemint Caen. Oant 2015 wie Falaise ferdield yn 'e kantons Falaise-Nord en Falaise-Sud.

Hartoch Willem fan Normandje (Willem de Oermasterer) residearre op 'e foargonger fan it hjoeddeiske kastiel fan Falaise. Nei't er yn 1066 Ingelân oermastere bleau er dêr as kening fan Ingelân. De histoaryske binnenstêd hat in grut part fan 'e midsiuwske fortifikaasjes bewarre.

Yn 'e Twadde Wrâldkriich waard der om Falaise hinne fûleindich fochten tusken de op 'e Normandyske strannen lanne alliearden en de Dútske besetters. By de slach waarden twa Dútske legers ynsletten en ferneatige en grutte dielen fan 'e stêd skansearre. Nei de kriich waard Falaise wer opboud.

## Befolkingsûntwikkeling

## It besjen wurdich
* Église Saint-Gervais (oarspronklik romaanske tsjerke, bou sûnt 1066)
* Église Saint-Laurent, Chemin de Vaston: (11e-iuwsk)
* Église Notre-Dame de Guibray (bou sûnt de 12e iuw, oargel fan Claude Parisot), Place de la Reine-Mathilde
* Église de la Trinité , Place Guillaume-le-Conquérant
* Monumint Willem de Oermasterer, Place Guillaume-le-Conquérant
* Fortifikaasjes
* Kastiel fan Falaise (12e-13e iuw)
* Château de la Fresnaye, 48 rue Clemenceau (17e-18e iuw)

## Musea
* Memorial des Civils dans La Guerre, 12 Place Guillaume le Conquérant (histoarysk museum)
* Museum André Lemaitre, Boulevard de la Libération (keunstmuseum)
## Ofbylden

File:Etang- les cordeliers.JPG|Fortifikaasjes
File:Eglise St gervais 11.jpg|Sint-Gervasiustsjerke
Kastiel fan Falaise.jpg|Kastiel fan Falaise
File:FranceNormandieFalaiseGuibrayEglise.jpg|Us Leaffrou fan Guibray
File:Statue d'Dgilliaume lé Contchéthant à Falaise 02.jpg|Monumint Willem de Oermasterer
File:Église Sainte-Trinité de Falaise. Vue ouest.jpg|Trije-ienheidstsjerke


## Keppeling om utens
* Side Falaise Tourisme
* INSEE:statistiken Falaise
Justus fan Beauvais

Justus (berne yn 277 yn Auxerre; ferstoarn yn 287 in Amiens) is in ierkristlike martler fan de Roomsk-Katolike Tsjerke. Syn feestdei is op 18 oktober. De hillige Justus falt ûnder de groep sefalofoaren, hilligen dy't fanwegen harren leauwen ûnthalze waarden en neffens de oerlevering wer opstiene en dêrnei mei de holle yn 'e hannen fierder kuieren.

## Oerlevering
Neffens de oerlevering soe Justus as njoggen- of tsjierjierrich jonkje mei syn kristlike heit nei in omke socht ha, dy't al as bern stellen en ferkocht wie as slaaf. Hja fûnen him yn Amiens en hawwe him dêr befrijd. De heit en syn omke koene op 'e tiid flechtsje en holden harren ferside yn in grot, mar de jonge Justus koe net mear útpike en foel yn 'e hannen fan in groep manlju fan Rictius Varus, de troch keizer Maksimianus beneamde romeinske prefekt. 

Rictius Varus wie in ferbittere fijân fan kristenen en om't er syn heit en omke net ferriede woe en likemin syn leauwe ôfswarde liet er Justus ûnthalzje. Nei de ûnthalzing pakte Justus lykwols syn holle op en rûn dêrmei nei syn heit en preke. Dat mirakel soe plak fûn ha tusken Beauvais en Compiègne op in plak dat sûnt Saint-Just-en-Chaussée hjit. De legindefoarming soe ûnstien wêze nei't de mem fan Justus de holle fan har soan thússtjoerd krige.

## Reliken
Sint-Justus wurdt fral fereare yn Frankryk, Switserlân en Belgje. Syn kultus ferspriede him fierder yn Ingelân. De stêd Winchester seit in fragmint fan de skedel te besitten. Mar der binne mear plakken dêr't de skedel fan Justus wurdt bewarre. Doe't de Fransiskanen it kleaster Galilea yn Sutfen stiften, namen hja in hollerelikwy fan Sint-Justus mei. Yn de 16e iuw waard de skedel fan Sint-Justus stellen en nei omswalkings kaam de skedel lang om let yn de Antwerpske Sint-Karolustsjerke telâne, dêr't ek hjoeddedei de hollerelikwy noch bewarre wurdt.

In diel fan de holle wurdt ek yn de eardere benediktynske abdij fan Corvey as relikwy fereare. In hast folslein bewarre skedel wurdt yn Flums yn it Switserske kanton St. Gallen fereare. Ek it bisdom Chur yn Switserlân en de abdij fan Malmedy yn Belgje soene reliken krigen hawwe.
Emerald City Comic Con

De **Emerald City Comic Con** (ôfkoarte ta **ECCC**, en foarhinne stavere as **Emerald City Comicon**) is in konvinsje op it mêd fan strips en fideospultsjes dy't elts jier oan 'e ein fan maart en/of it begjin fan april holden wurdt yn 'e Amerikaanske stêd Seattle, yn 'e steat Washington. 'Emerald City' ("Smaragden Stêd") is de bynamme fan Seattle, en 'Comic Con' is in ferkoarte foarm fan 'Comic Convention' ("Stripkonvinsje"). It evenemint bestiet sûnt 2003 en hat him ûntjûn ta ien fan 'e gruttere stripkonvinsjes fan Noard-Amearika. Yn 2019 kamen der 98.000 minsken op ôf. 

De Emerald City Comic Con wurdt organisearre troch it bedriuw Reed Exhibitions, dat ek de organisator is fan û.m. it Chicago Comic & Entertainment Expo, de Florida Supercon en de New York Comic Con. De Emerald City Comic Con waard oarspronklik yn febrewaris holden, mar sûnt 2006 yn maart of april. De lokaasje wie de earste fiif jier it Qwest Field Events Center, foar't it fan 2008 ôf yn it Washington State Convention and Trade Center organisearre waard. 

Yn 2011 waard it oant doe ta iendeiske evenemint útwreide nei trije dagen. Yn 2013 wie foar it earst it hiele konvinsjesintrum nedich om alle oanrin nei de Emerald City Comic Con te bergjen. Foar de edysje fan 2014 waard it fideospultsjesdiel fan 'e konvinsje oerbrocht nei de twadde ferdjipping fan it oanbuorjende Sheraton Seattle Hotel om't it Washington State Convention and Trade Center oars te lyts wie.

## Keppelings om utens
*Offisjele webside fan 'e Emerald City Comic Con
Aure (rivier)

De **Aure** is in rivier yn Frankryk dy't troch it departemint Calvados yn de regio Normandië streamt. De rivier ûntspringt op in hichte fan sa'n 220 meter eastlik fan Caumont-l'Éventé en mûnet nei 82 kilometer likernôch ien kilometer ûnder Isigny-sur-Mer op in hichte fan sa'n trije meter boppe seenivo as rjochter sydrivier út yn de Vire. It estuariumpart fan de Vire is kanalisearre, sadat skippen de haven fan Isigny-sur-Mer berikke kinne. 
De benedenrin leit yn it regionale natuerpark Marais du Cotentin et du Bessin.

## Grutste sydrivieren
* Drôme 
* Esque

## Plakken oan de rivier
* Livry, (gemeente Caumont-sur-Aure)
* Saint-Vigor-le-Grand
* Bayeux
* Trévières
* Isigny-sur-Mer


FranceNormandieVauxSurAureLAure.JPG|De Aure by Vaux-sur-Aure.
Ofbyld:PS2009-04-normandie (24).JPG|De Aure yn Bayeux
Aure fleuve.jpg|De Aure yn Isigny-sur-Mer
Brant Visser

**Brant Visser** (Damwâld, 19??) is in Frysk politikus, dy't sûnt 2019 foar de VVD gemeenteriedslid is yn 'e gemeente Noardeast-Fryslân. Earder beklaaide er dyselde funksje ek yn 'e gemeente Kollumerlân, dy't mei Dongeradiel en Ferwerderadiel op 1 jannewaris 2019 opgie yn 'e nije fúzjegemeente Noardeast-Fryslân. Njonken syn karriêre yn 'e polityk is Visser as learaar ferbûn oan it Stellingwerf Kolleezje, in skoalle foar fuortset ûnderwiis yn Easterwâlde. Hy hat biogemy studearre oan 'e Ryksuniversiteit Grins en is yn it besit fan in doktorstitel. Yn syn frije tiid spilet Visser de kontrabas yn 'e band Swiet & Bjuster en sûnt 2012 ek yn Nancy and the Sinatras.
Kastiel fan Falaise

It **Château de Falaise**  is in kastiel yn 'e Frânske gemeente Falaise. Sûnt 1840 is it in beskerme histoarysk monumint. Willem de Oermasterer, de soan fan hartoch Robert fan Normandje, waard yn 1028 berne op itselde plak yn in earder kastiel. Willem oermastere Ingelân en waard kening. It besit gyng op syn erfgenamen oer oant it yn 'e 13e iuw ynnommen waard troch kening Filip II Augustus fan Frankryk.     

## Skiednis

It hjoeddeiske kastiel datearret fan 'e 12e-13e iuw. De bou waard mei de bou fan de grutte donjon yn 1123 útein set troch Hindrik I Beauclerc. De toer út it earste fearn fan 'e 12e iuw bestie út in hal (*aula*), in kapel (*capella*) en in keamer (*camera*) foar de kastielhear, alletrije op 'e earste ferdjipping. It is de grutste toer fan 'e trije en wurdt dêrom *grand donjon* neamd.

Hindrik II Plantagenet liet in twadde donjon tafoegje. Lykas de grand donjon waard ek dy toer mei in rjochthoekich grûnplan boud, mar dan wol folle lytser. Dêrom krige dy toer de namme *petit donjon*. 

Mei de bou fan 'e tredde toer, de *tour Talbot*, waard troch de Frânske kening Filips II yn 1207 útein set nei't er Normandje oermastere hie. Dy toer waard yn 'e Hûndertjierrige Kriich ferneamd nei de Ingelske kommandant Talbot, dy't de toer renovearje liet. It is in lange rûne toer fan itselde ûntwerp as de tuorren dy't boud wiene foar it kastielen fan Gisors en it midsiuwske Louvre. It besit wiksele ferskate kearen yn 'e Hûndertjierrige Kriich. 

Yn 'e 17e iuw waard it kastiel ferlitten. Sûnt 1840 is it kastiel in histoarysk monumint en tusken 1870 en 1874 folge in restauraasjeprogramma. Yn augustus 1944 rekke it kastiel by bombardeminten skeind, mar de trije donjons bleaune sparre.
Juno

*Juno (goadinne), de Romeinske goadinne fan it houlik en de keninginne fan 'e goaden

## Bedriuwen en merken
*Juno (ferfiersmaatskippij), in Amerikaanske ferfiersmaatskippij oprjochte yn 2016
*Juno (sigaretten), in Dútsk merk sigaretten
*Juno (wytguodprodusint), in eardere Dútske wytguodprodusint, opgien yn Electrolux
*Juno Online Services, in Amerikaanske ynternetprovider
*Juno Therapeutics, in Amerikaansk biofarmaseutysk bedriuw

## Films
*''Juno'' (film), in Amerikaanske film út 2007

## Geografy
*Juno (Georgia), in plak yn 'e Amerikaanske steat Georgia
*Juno (Tennessee), in plak yn 'e Amerikaanske steat Tennessee
*Juno (Teksas), in plak yn 'e Amerikaanske steat Teksas
*Juno (Washington), in plak yn 'e Amerikaanske steat Washington
*Juno (Súd-Afrika), in plak yn Súd-Afrika

*Juno Beach, ien fan 'e Alliëarde lâningslokaasjes op 'e kust fan Normanje op D-Day 
*Juno Beach (Floarida), in plak yn 'e Amerikaanske steat Floarida

## Muzyk
### Artysten
*Juno (band), in Amerikaanske band
*Juno (rapper), in Finske hiphop-artyst
*Juno (sjonger), in Súdkoreaanske sjonger
*Madeline Juno, in Dútske sjongster en lietsjesskriuwster
### Albums
*''Juno'' (soundtrack), it soundtrackalbum fan 'e film út 2007
### Lieten
*''Juno'' (liet fan Throwing Muses), in liet fan Throwing Muses út 1988
*''Juno'' (liet fan Life without Buildings), in liet fan Life without Buildings út 2001
*''Juno'' (liet fan Funeral for a Friend), in liet fan Funeral for a Friend út 2002
*''Juno'' (liet fan Tokyo Police Club), in liet fan Tokyo Police Club út 2008
*''Juno'' (liet fan Tesseract), in liet fan Tesseract út 2018

## Oar
*''Juno'' (musical), in Amerikaanske Broadway-musical út 1959
*Juno (romtesonde), in misje nei Mars fan 'e Amerikaanske romtefeartorganisaasje NASA
*Juno (synthesizer), in model synthesizer fan de Roland Corporation
*Juno Award, de wichtichste Kanadeeske muzykpriis
*Juno Records, in online muzykwinkel
*3 Juno, in asteroïde
*Eclipse Juno, ferzje 4.2 fan 'e Eclipse software development environment
*Honda Juno, in model scooter fan it merk Honda
*OpenStack Juno, ferzje 2014.2 fan it OpenStack open-source softwareplatfoarm

## Sjoch ek
*Juneau (Alaska), de haadstêd fan 'e Amerikaanske steat Alaska